jkorsvik/nowiki_second_scrape_merged huggingface dataset:
Spinn (flyging)

Spinn i flyging betegner en rotasjonsbevegelse som innebærer at en eller flere av flatene på flyets vinger eller haleflater har mistet det aerodynamiske løftet og er utstallet. Ved det vanligste spinnet er det den ene vingen som er utstallet og den andre vingen flyr.
Et fly kan komme inn i spinn ved sakteflyging ved at den ene vingen mister løftet. Først oppstår en «flikk» ved at den ene vingen faller, men bevegelsen kan fortsette i et spinn der flyets nese peker nedover eller godt under horisonten og flyet roterer med vertikal akse og faller.
Et spinn kan oppstå ved uforsiktig flyging med for liten hastighet og eventuelt også for mye krengning. Ved akrobatikkflyging øver eleven seg på å få flyet inn i spinn i stor høyde over bakken, og å ta flyet ut av spinn etter et bestemt antall runder, eller deler av runder og helst slik at flyet flyr i en forutbestemt retning etterpå.
Ved spinn vil flyet tape en del høyde og ha rask fart nedover. Det er derfor farlig å gå inn i spinn i for lav høyde over bakken. Dette er årsak til mange flyulykker og det er viktig i opplæringen av flygere at de gjenkjenner situasjonene som fører dem inn i et spinn.
I sertifiseringen av de forskjellige flytypene er det angitt om typen er godkjent for kontrollert spinn. Noen fly vil være vanskelige eller umulige å ta ut av spinn, på grunn av vektfordelingen og utformingen av de forskjellige rorflatene og aerodynamiske egenskaper. Andre fly, spesielt de som er bygget for akrobatikkflyging, vil være lette å ta ut av spinn.
Når man får flyet kontrollert inn i spinn trekkes gasshåndtak (throttle) til tomgang og flyets høyde holdes konstant. Etterat "stall-warningen" gir signal, tråkkes sideror til den siden rotasjonen ønskes. Da vil vingen på den siden få enda mindre fart gjennom lufta, og løftet forsvinner, vingen staller ut, og vingen faller. Stikka holdes tilbake med høyderoret oppover. Når spinnet skal brytes skyves høyderoret framover og det kan være aktuelt å tråkke motsatt sideror i forhold til rotasjonsretningen.
Når flyet har nesa ned mot bakken, får flyet fort større fart, og den vingen som var utstallet vil igjen få flyfart og løft. Det er viktig at motoren ikke yter mer framdrift når farten fort øker i dette stupet. Når flyet taes ut av stupet er det viktig at det ikke brukes for mye høyderor slik at G-kreftene ikke overstiger det flyet er godkjent for. Det er mulig å overbelaste vingene slik at de knekker av om dette gjøres på en uforsiktig måte. Ofte vil det være tilstrekkelig med 3-4 G for å komme ut av stupet.


== Se også ==
Aerobatikk
Stallhastighet


== Kilder ==
Knut Lande: Akroflyging. ISBN 82-91193-30-4.
Cape Epic

Cape Epic (under nåværende sponsing kalt Absa Cape Epic) er en årlig 8-etappers terrengsykkel-lagritt gjennom Sør-Afrikas Western Cape. Hvert deltakende lag består av to ryttere. Cape Epic er det største fullservice terrengsykkel-etapperittet i verden og terrengsykkel-rittet med størst TV-dekning gjennom tidene. Nye ritt-traséer utformes hvert år og traséene går kun i terreng.
Cape Epic var det første terrengsykkel-etapperitt hvor UCI-poeng ble tildelt. Blant deltakerne er noen av de beste rundbaneryttere i verden, som dobbel verdenscupvinner, OL-bronsemedaljør og verdensmester Christoph Sauser, verdenscupvinner Bart Brentjens, 2006 maraton-verdensmester Ralph Naef og verdenscupmester og OL-sølvvinner José Antonio Hermida.
Cape Epic er åpen for ikke-profesjonelle ryttere. Antall deltakere er begrenset til 1 200 ryttere (600 lag) hvert år.


== Norske deltagere og resultater ==
8.-plass sammenlagt (2008): Martin Bratland og Kristian Torgersen
11.plass sammenlagt (2015) Lars Granberg og Søren Nissen (DK)


== Eksterne lenker ==
Offisielt nettsted 
(en) Cape Epic – kategori av bilder, video eller lyd på Commons
Konevits kloster

Konevits kloster (russisk Коневский Рождество-Богородичный монастырь – Konevskij Rozjdestvo-Bogoroditsnyj monastyr ('Konevetskij kloster av Jomfru Marias fødselsdag'); finsk  Konevitsan Jumalansynnyttäjän syntymän luostari) er et russisk-ortodoks kloster som ligger på øya Konevets vest i innsjøen Ladoga i Leningrad oblast i Russland. 
Klosteret blir ofte sett på som tvillingklosteret til Valamo kloster på en annen øy i Ladoga. 


== Eksterne lenker ==
Offisielt nettsted 
(en) Konevsky Monastery – kategori av bilder, video eller lyd på Commons
What Have They Done to My Song Ma

«What Have They Done to My Song Ma» er en amerikansk sang med melodi og tekst av Melanie Safka. Hennes versjon ble utgitt på singlen Buddah 268.


== Coverversjoner ==
Dalilah Levi spilte inn en suksessfull tyskspråklig versjon av sangen i 1971. En coverversjon med Ray Charles («Look What Have They Done to My Song, Ma») ble utgitt i 1972. Coverversjoner har også blitt gjort av Nina Simone samt Billie Jo Spears. En coverversjon med det jugoslaviske rockbandet Bajaga i Instrukturi på serbisk («Vida šta sam ti uradio pesme, mama») ble utgitt i 1985.
I 1980-årene anvendte the Quaker Oats Company en versjon av «What Have They Done to My Song Ma» i sin reklame for Instant Oatmeal med den endrete teksten: «Look what they've done to my oatmeal».


== Norsk versjon ==
Arne Bendiksen har skrevet en norsk tekst. På norsk bærer den tittelen «Hva har de gjort med min sang, mor».


=== Innspilling ===
Wendy Wiger. Utgitt på singlen Triola TN 596 i 1971.


== Listeplasseringer ==


== Referanser ==
Alastalon salissa

Alastalon salissa ("I Alastalo sal") (1933) er et landemerke av en finsk roman av Volter Kilpi. Historien på 800 sider i to bind dekker en periode på bare seks timer, skrevet i en stream of consciousness-stil tilsvarende til James Joyces Ulysses.
Den sentrale fortellingen i Alastalon salissa beskriver et møte mellom en gruppe velstående menn fra Gustavs i Vest-Finland, som prøver å avgjøre om de skal investere i ey skipsbyggingsforetak som er foreslått av en i gruppen, Herman Mattson. Romanens lengde stammer fra de tallrike digresjonene, indre monologer og en detaljert beskrivelse av hver karakters tankeprosesser. I en berømt scene er en karakters bevegelser til peishyllen for å hente en pipe er fortalt over sytti sider.


== Eksterne lenker ==
Volter Kilpi hos Britannica Online Encyclopedia
Valamo kloster

Valamo kloster (russisk: Валаамский монастырь) ligger på øya Valamo i Ladogasjøen i russiske Karelen. Det er et russisk-ortodoks kloster som ble grunnlagt en gang mellom 900 og 1400 av den den hellige Sergei og Herman av Valamo. Grensestrider i Karelen mellom svenske Finland og Russland, samt mellom Finland og Sovjetunionen, medførte gjentagende vandalisering og forstyrrelse av klosteret. Under den finske vinterkrigen i 1939–40 flyttet munkene til Finland, hvor de startet Valamo nye kloster. I 1989 ble deler av klosteret på Valamoøyene tilbakeført til Den russisk-ortodokse kirke og klosterlivet ble gjenopptatt.
Klosteret produserer 60–70 tonn oppdrettsørret pr. år (2015).


== Referanser ==


== Eksterne lenker ==
Offisielt nettsted 
(en) Valaam Monastery – kategori av bilder, video eller lyd på Commons 
Lokal turistside om gamle Valamo
Hjemmeside Nye Valamo Kloster
Kontsjeto

Kontsjeto (Hesten) er en fjellrygg i Pirinfjellene i Bulgaria med en høyde på rundt 2 780 meter, mellom toppene Bansko Suhodol (2 884 m) og Kutelo (2 908 m). Begge sidene av ryggen er bratte, og den nordøstlige siden er ei 300 meter høg, nesten vertikal fjellvegg, mens den sørvestlige siden ikke er så bratt (ca. 30 grader), men høyere (800 meter). Det er strekt en stålkabel mellom de to toppene for å hjelpe fotturister over, men det er ikke anbefalt for personer med høydeskrekk.
Pakistan under Sommer-OL 2004

Pakistan under Sommer-OL 2004. Tjueseks sportsutøvere, tjuefire menn og to kvinner fra Pakistan deltok i fem sport; boksing, friidrett, landhockey, skyting og svømming under Sommer-OL 2004 i Athen. Det vant ikke noen medaljer. Mohammad Nadeem var landets flaggbærer under åpningsseremonien. 


== Medaljer ==


== Eksterne lenker ==
OL-resultater på Sports-reference.com Arkivert 28. august 2009 hos Wayback Machine.
Pirin

Pirin (bulgarsk: Пирин) er en fjellkjede sørvest i Bulgaria. Den høyeste toppen er Vihren på 2 914 moh. Fjellkjeden strekker seg 40 km nordvest–sørøst, og er rundt 25 km bred. Det meste av kjeden ligger innenfor Pirin nasjonalpark.
Pirin er kjent for et rikt dyre– og planteliv. Mye av området er skogkledd med den beste barskogen i Bulgaria, deriblant arter som en kun finner på Balkan som silkefuru, ormehamfuru og kong Boris' edelgran. Av dyr finnes blant annet ulv og brunbjørn.Byen Bansko, et viktig turist– og vintersportssted, ligger på nordøstsiden av Pirin. Byen Razlog ligger i en dal mellom Pirin i sør og Rilafjellene i nord.


== Se også ==
Vasilasjikisjøene
Vihren

Vihren (Вихрен) er den høyeste toppen i Pirinfjellene i Bulgaria. Med en høyde på 2 914 moh. er det Bulgarias nest høyeste fjell og det tredje høyeste på Balkan etter Musala og Olympos. Fjelltoppen ligger i de nordlige områdene av Pirin. Den letteste ruten til toppen er fra fjellhytten Vihren på 2 000 meter på sørsiden av ggjellet. Flere av vannene i Pirin ligger rundt fjelltoppen.
Kremenskisjøene

Kremenskisjøene er en gruppe fjellvann i Pirinfjellene, sørvest i Bulgaria. Gruppen består av to større og to mindre vann i et smalt, men fremtredende dalsøkk. De ligger rundt fjelltoppene Sivrija, Dzjano og Kremenski. 

Øvre Kremen ligger i en høyde på 2 352 m og er 335x270 m (66,1 mål) stor. Vannet er 13,6 m dyp og har et vannvolum estimert til 478 000 m³.
Nedre Kremen ligger på 2 304 m og er den største av Kremenskisjøen og den nest største i Pirin etter Popovo.  Overflatearealet er 98 mål (500x275 m) og dybden er 27 meter, noe som gjør den til den tredje typeste i fjellene. Vannet har et volum på rundt én million kubikkmeter.
Hans nåds testamente

Hans nåds testamente er en roman av den svenske forfatteren Hjalmar Bergman fra 1910.
Baron Roger Bernhusen de Sars til Rogershus, Klockeberga og Björkenäs, skal feire sin 65-årsdag. Han har bestemt seg for å skrive sitt testamente og offentliggjøre det på selve fødselsdagen, ved oppvåkningen hans på Rogershus. Akkurat som i Markurells i Wadköping utspiller handlingen seg i prinsipp på en dag. Flere av karakterene i romanen figurerer i Vi Bookar, Krokar och Rothar som kom ut seinere.


== Roller i Hans nåds testamente ==
Roger Bernhusen de Sars – baron, også kalt "Hans nåd".
Abraham Björner – herredshøvding
Arvid Siedel -
Julia Hyltenius – enkedomprostinne, Hans Nådes søster
Per Hyltenius – enkedomprostinnens nylig avdøde ektemann
Blenda Hyltenius – Hans nådes uekte datter
Toni, taffeltäckare – Hans nådes taffeltäckare
fru Lovisa Enberg – husforstanderinna
Jacob Enberg – sønnen til Toni og Lovisa


== Filmatiseringer ==
Romanen har blitt dramatisert for teater og film. I 1929 overtalte Per Lindberg Bergman til å lage en radioversjon av romanen. Stykket ble mer eller mindre overført direkte til dreiescenen på Vasateatern i Stockholm og fikk fortsatt i Per Lindbergs regi, premiere der den 25. august i 1931. Victor Sjöström og Bergman skrev manus till en filmatisering i 1919, til filmatiseringen i 1940 ble manuset skrevet av Stina Bergman. Både radio- og sceneversjonen er utgitt i trykt form.


=== Se også ===
Filmen fra 1919 – Hans nåds testamente
Filmen fra 1940 – Hans Nåds testamente
TV-teateret viste i 1965 – Hans Nåds testamente
Nelahozeves (slott)

Nelahozeves slott (tsjekkisk zamek Nelahozeves, tysk Schloss Mühlhausen) er fra det 16. århundre og hører til de betydeligste objekter fra senrenessansen i Böhmen. Slottet befinner seg i landsbyen Nelahozeves ca 25 kilometer nord for Praha og reiser seg på en høyde over Vltava.


== Historie ==
Slottet er oppført mellom 1553 og 1614 og ble flere ganger ødelagt under tredveårskrigen. Slottet som var statlig fra 1950 ble i 1993 tilbakeført adelsslekten Lobkovic som også eier Burg Střekov ved Elben.


== Dagens bruk ==
Fasaden karakteriseres ved figurale sgrafittoutsmykninger og det samme gjelder enkelte av de innvendige rommene. I slottet finnes en av de betydeligste samlinger av bøhmisk kunst i Europa. Samlingen som ble åpnet av Václav Havel omfatter bl.a. møbler, sølv, porselen, våpen og musikkinstrumenter (Stradivarius og Amati (fiolinbuer)).
Malerisamlingen inneholder Lucas Cranach den yngre, Pieter Breughel den eldre, Peter Paul Rubens, Diego Velàsques og Bernhardo Bellotto.


== Eksterne lenker ==
Lobkowitz-biblioteket (tysk)
Popovo (innsjø)

Popovo eller Popovsko  er den største av en gruppe på elleve fjellvann kalt Popovosjøene.  Innsjøen og de omliggende er et av de mest populære turistområdene om  sommeren i Pirin nasjonalpark i Bulgaria. Vannet ligger i bunn av dalsøkket Popovski og er omringet av fjelltoppene Sivrija, Dzjano, Kralev dvor, Momin dvor og Dzjengal.
Vannet er det største og dypeste i Pirin, og har i tillegg det største volumet. Overflatearealet er 123,6 mål, og  er dermed den fjerde største innsjøen i Bulgaria. Innsjøen er 29,5 meter på  det dypeste, 480 meter lang og 336 meter bred. Vannvolumet er 1 270 000 m³. Innsjøen ligger i en høyde på 2 234 m. Vannet får tilsig fra regn og snø, i tillegg til to små bekker som munner ut i vannet i den sørlige enden. Den største vannmengden har en om våren da snøsmeltingen fra de omkringliggende fjelltoppene er størst.
Utsiget fra vannet skjer vi små bratte bekker som renner ut i sju av de andre Popovskisjøene i den lavere delen av dalsøkket, og fra her har en av sideelvene til elven Mesta sit utspring. Området rundt innsjøen inneholder også enger og grupper av furuskog.
Kasakhstan under Sommer-OL 2000

Kasakhstan under Sommer-OL 2000. 130 sportsutøvere, åttiseks menn og førtifire kvinner fra Kasakhstan deltok i sytten sporter under Sommer-OL 2000 i Sydney. Det var andre gangen Kasakhstan deltok i et sommer-OL, de kom på 22.-plass med tre gull- og fire sølvmedaljer. Bokseren Jermakhan Ibraimov var landets flaggbærer under åpningsseremonien.


== Medaljer ==


== Medaljevinnerne ==


== Eksterne lenker ==
Resultater og profilside Arkivert 14. september 2011 hos Wayback Machine. på sports-reference.com
Niels Albert Dam

Niels Albert Dam eller Albert Dam  (født 19. oktober 1880 i Virring ved Skanderborg, død 24. mai 1972 i Silkeborg) var en dansk forfatter.
Han var født Jensen, men skiftet i 1901 navn til Dam. I 1900 tok han artium ved Horsens Lærde skole. Han studerte historie, filosofi og tysk ved universitetet, men oppga studiene pga. sykdom. Fra 1914 til 1937 drev han et konditori i Kjellerup sammen med sin andre kone, Jonna Marie Kristensen. Han arbeidet dessuten som bonde.
Albert Dam debuterte i 1905 med novellen Slud. I årene omkring 1. verdenskrig skrev han kritiske artikler om fengselsvesenet. Romanen Saa' kom det ny brødkorn fra 1934 er et hovedverk i dansk prosa med sitt særpregede språk, klare sanseoppfattelser, rike assosiasjoner og en modernistisk stil. Hans forfatterskap fikk ikke så mye oppmerksomhet av kritikerne i samtiden, men mot slutten av karrieren fikk han atskillige priser. Etter hans død fikk flere yngre forfattere interesse for Albert Dam; blant andre har Vagn Lundbye og Per Højholt beskjeftiget seg med ham. Dam er også blitt kalt en forfatternes forfatter.
Albert Dam inngår i en lengre linje i dansk litteraturhistorie, som med røtter i bondesamfunnet skriver modernistisk eller avantgardistisk. Motivene i forfatterskapet er gjennomgående bondelivet og hans inntrykk fra en barndom som gjetergutt. Det gamle bondesamfunn er et råmateriale som brukes til å fortelle Dams historie om kosmos, hvor begrepene drift og "higen" er sentrale i alle mennesker og ting. Menneskenes handlinger skildres nøkternt, som de er, i deres gru eller lyst, men med adskillig subtil psykologisk dybde.
Det er opprettet et legat i hans navn: Albert Dams mindelegat som det for første gang ble delt ut midler fra i 1995.


== Bibliografi (utvalg) ==
Mellem de to søer (1906)
Det bevingede hjul (1908)
Saa' kom det ny brødkorn (1934)
Jomfruen og soldaten (1951)
Dag saa lang (1954) (norsk utgave Dag så lang, 1994, oversatt av Knut Johansen)
Morfars by (1956)
Syv skilderier (1962)
Menneskelinien - elleve skilderier (1965)
Menneskekår - afsluttende skilderier (1967)
Elleve rids (1968)
Min moder og hendes sønner (1970)
Bort fra fængselsstraffene, samling av Dams artikler om straffesystemet (utgitt 1988)


== Priser (utvalg) ==
1971 – Adam Oehlenschläger legatet
1967 – Statens Kunstfonds hædersydelse
1962 – Kritikerprisen (Danmark)
1910 – Carl Møllers Legat


== Referanser ==


== Kilder ==
Robert Henningsson: Konditor Mose i Midterp, Ordkide, nr. 9, 2005


== Eksterne lenker ==
(da) Niels Albert Dam på Filmdatabasen 
(da) Niels Albert Dam på bibliografi.dk
På sterke vinger

På sterke vinger er debutalbumet til det norske hardrockbandet Høst. Det ble utgitt på ON Records i 1974. Albumet er produsert av Nils Bjarne Kvam. 
I 1991 ble albumet remastret og gjenutgitt på LP av Pan Records. I 1994 kom CD-utgaven, også av utgitt av Pan.


== Sporliste ==
Alle låter er skrevet av Svein Rønning, unntatt hvor annet står.

«Fattig men fri»  – 4:50
«For sent å angre» – 2:55
«I ly av mørket» – 5:11
«Satans skorpe» (Geir Jahren) – 4:17
«Dit vi må» (Jahren) – 4:14
«Samhold» – 3:41
«På sterke vinger» – 9:57


== Personell ==


=== Høst ===
Geir Jahren – Vokal
Lasse Nilsen – Gitar
Bernt Bodal – Bassgitar
Knut Ragnar Lie – Trommer, vokal
Svein Rønning – Gitar, klavinet, orgel, strykere, Mini-Moog, fløyte, vokal


=== Øvrige ===
Nils Bjarne Kvam - produsent, tekniker, layout, fotograf, design
Rune Nordal - tekniker


== Eksterne lenker ==
(en) På sterke vinger på Discogs
Kanal 10 Norge

Kanal 10 Nor er en norsk TV-kanal som startet prøvesendinger 1. november 2010. Kanalen har en kristen profil og består av norske og svenske programmer. Kanal 10 Nor sender 24 timer i døgnet og viser blant annet forkynnelser, møter, intervjuer, bønneprogrammer, ulike type reportasjer, musikkprogrammer og kristne etiske filmer. Foreløpig sender kanalen på Thor-6 satellitten via parabol, i tillegg til direkte streaming i kanalens egen nett-TV. Det jobbes med videre distribusjon. Kanal 10 Nor er en gren av Kanal 10 Swe, Sveriges eneste kristne TV-kanal. Hovedkontoret ligger i Älmhult i Sør-Sverige, men den norske utgaven har egne lokaler og studio i Oslo. Daglig leder er Øyvind Rygg.


== Referanser ==


== Eksterne lenker ==
Kanal 10 Nor
The Least Worst of

The Least Worst of er det første samlealbumet til det amerikanske gothic metal-bandet Type O Negative.
Albumet ble utgitt 31. oktober 2000 og kom i to versjoner, en original, og en sensurert.


== Sporliste ==
Original versjon«The Misinterpretation of Silence and Its Disastrous Consequences (Wombs and Tombs mix)»  – 0:39
«Everyone I Love Is Dead» – 4:39
«Black No. 1 (Little Miss Scare-All)» – 4:34
«It's Never Enough» – 8:15
«Love You to Death» – 4:47
«Black Sabbath (From the Satanic Perspective)» – 7:44
«Christian Woman» – 4:25
«12 Black Rainbows» – 5:10
«My Girlfriend's Girlfriend (Mix Cheese Organ)» – 3:43
«Hey Pete» (Pete's Ego Trip Version) – 5:19
«Everything Dies» – 4:33
«Cinnamon Girl (Mix Depressed Mode)» – 3:50
«Unsuccessfully Coping With the Natural Beauty of Infidelity» – 12:29
«Stay Out of My Dreams» – 8:15Sensurert versjon«The Misinterpretation of Silence and Its Disastrous Consequences (Wombs and Tombs Mix)» – 0:39
«Everyone I Love Is Dead» – 4:39
«Black No. 1» – 4:35
«Love You to Death» – 4:47
«Black Sabbath (From the Satanic Perspective)» – 7:44
«Christian Woman» – 4:25
«12 Black Rainbows» – 5:10
«My Girlfriend's Girlfriend (Cheese Organ Mix)» – 3:43
«Hey Pete (Pete's Ego Trip Version)» – 5:19
«Everything Dies»   	4:33
«Cinnamon Girl (Depressed Mode Mix)»- 3:50
«Gravitational Constant (G = 6.67 x 10-8 cm-3 gm-1 sec-2)» - 9:04
«Stay Out of My Dreams»


== Eksterne lenker ==
(en) The Least Worst of på Discogs 
(en) The Least Worst of på MusicBrainz
Familien Humlesnurr

Familien Humlesnurr (engelsk Dumbledore) er en fiktiv familie i Harry Potter-bøkene.


== Albus Humlesnurr ==

Albus Humlesnurr er var rektor ved Galtvort høyere skole for hekseri og trolldom inntil sin død. Han var sønn av Kendra og Parsifal Humlesnurr.


== Abriam Humlesnurr ==

Abriam Humlesnurr er Albus' yngre bror. Han driver Hog's Head inn og pub. Han var sønn av Kendra og Parsifal Humlesnurr.


== Ariana Humlesnurr ==
Ariana Humlesnurr var en vakker, ung pike. Hun var datter av Kendra og Parsifal Humlesnurr.
Albuhaimattevever

Albuhaimattevever (Agyneta suecica) er en av edderkoppene i gruppen mattevevere og dvergedderkopper (Linyphiidae). 


== Utseende ==
Albuhaimattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Agyneta (tysk)


== Eksterne lenker ==
(en) albuhaimattevever i Encyclopedia of Life 
(en) albuhaimattevever i Global Biodiversity Information Facility 
(no) albuhaimattevever hos Artsdatabanken 
(sv) albuhaimattevever hos Dyntaxa 
(en) albuhaimattevever hos Fauna Europaea 
(en) albuhaimattevever hos ITIS 
Dvergedderkopper – edderkopper.net (norsk)
Kobberhaimattevever

Kobberhaimattevever (Agyneta subtilis) er en av edderkoppene i gruppen mattevevere og dvergedderkopper (Linyphiidae). 


== Utseende ==
Kobberhaimattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Agyneta (tysk)


== Eksterne lenker ==
(en) kobberhaimattevever i Encyclopedia of Life 
(en) kobberhaimattevever i Global Biodiversity Information Facility 
(no) kobberhaimattevever hos Artsdatabanken 
(sv) kobberhaimattevever hos Dyntaxa 
(en) kobberhaimattevever hos Fauna Europaea 
(en) kobberhaimattevever hos ITIS 
(en) kobberhaimattevever hos NCBI 
Agyneta subtilis – detaljert informasjon på Wikispecies 
Dvergedderkopper – edderkopper.net (norsk)
Fjærhaimattevever

Fjærhaimattevever (Agyneta decora) er en av edderkoppene i gruppen mattevevere og dvergedderkopper (Linyphiidae). 


== Utseende ==
Fjærhaimattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Agyneta (tysk)


== Eksterne lenker ==
(en) fjærhaimattevever i Encyclopedia of Life 
(en) fjærhaimattevever i Global Biodiversity Information Facility 
(no) fjærhaimattevever hos Artsdatabanken 
(sv) fjærhaimattevever hos Dyntaxa 
(en) fjærhaimattevever hos Fauna Europaea 
(en) fjærhaimattevever hos ITIS 
(en) fjærhaimattevever hos NCBI 
Agyneta decora – detaljert informasjon på Wikispecies 
Dvergedderkopper – edderkopper.net (norsk)